เงินบาท 36.62 บ. อ่อนค่ารอบ 13 ปี หลังไร้ประชุม “กนง.” นัดพิเศษ      
เงินบาทแตะระดับ 36.62 บาท/ดอลลาร์ อ่อนค่าในรอบ 13 ปี นับตั้งแต่เดือนมี.ค.52 หลัง ธปท. ยืนยันไม่มีประชุมคณะกรรมการนโยบายการเงิน (กนง.) นัดพิเศษจนกว่าถึงรอบการประชุมตามปกติในเดือนส.ค.65
เงินบาทวันนี้แตะระดับ 36.62 บาท/ดอลลาร์ อ่อนค่าในรอบ 13 ปี หลัง ธปท. ออกมายืนยันจะไม่มีการประชุม กนง. นัดพิเศษ
18 ก.ค. 2565

ผู้สื่อข่าวรายงานวันนี้ (14 ก.ค. 65) ณ เวลา 19:51 น. ตามประเทศไทย เงินบาทอยู่ที่ 36.62 บาท/ดอลลาร์ ปรับตัวอ่อนค่าสุดในรอบ 13 ปี นับตั้งแต่เดือนมี.ค.52 เนื่องจากเงินบาทยังไม่มีปัจจัยบวก หลังธนาคารแห่งประเทศไทย (ธปท.) ออกมายืนยันจะไม่มีการประชุมคณะกรรมการนโยบายการเงิน (กนง.) นัดพิเศษจนกว่าถึงรอบการประชุมตามปกติในเดือน ส.ค.65
ขณะที่ธนาคารกลางในภูมิภาคออกมาตรการทันทีหลังตัวเลขเงินเฟ้อสหรัฐออกมาสูงเกินคาด เช่น ธนาคารกลางฟิลิปปินส์ปรับขึ้นอัตราดอกเบี้ยอีก 0.75% หรือธนาคารกลางสิงคโปร์ ประกาศใช้นโยบายคุมเข้มด้านการเงินด้วยการปรับค่ากลาง (Re-centre the Mid-Point) ของกรอบอัตราแลกเปลี่ยนที่เรียกว่า Nominal Effective Exchange Rate (NEER) เพื่อควบคุมเงินเฟ้อ